
21 Δεκεμβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 4550 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τμηματική έγκριση της κυκλοφοριακής ρύθμισης 
της υπ' αριθμ. 477/2016 απόφασης του Δημοτι¬ 
κού Συμβουλίου του Δήμου Χαλανδρίου. 

2 

Αύξηση ωραρίου εργασίας προσωπικού ΙΔΑΧ μει¬ 
ωμένου ωραρίου του ΝΠΔΔ «Πολιτιστικός Αθλη¬ 
τικός Οργανισμός Δήμου Αγίας Παρασκευής». 

3 

Υπερωριακή απασχόληση τεσσάρων υπαλλήλων 
του τμήματος πληροφορικής της Περιφερειακής 
Ενότητας Καστοριάς για το πρώτο εξάμηνο του 
έτους 2018. 

4 

Καθιέρωση υπερωριακής απογευματινής εργα¬ 
σίας στο υπάλληλο που τηρεί τα πρακτικά των 
συνεδριάσεων του Δημοτικού Συμβουλίου και 
των τριών (3) ληξιάρχων του Δήμου Χαλκηδόνος, 
έτους 2018. 

5 

Καθορισμός του τομέα ευθύνης και των επιμέ- 
ρους αρμοδιοτήτων των τριών (3) Αντιπρυτάνεων 
του Πανεπιστημίου Πειραιώς και της σειράς ανα- 
πλήρωσης Πρύτανη. 

6 

Καθορισμός υπερωριακής απασχόλησης για την 
τήρηση και σύνταξη των πρακτικών του Διοικητι¬ 
κού Συμβουλίου του Νομικού Προσώπου Κέντρο 
Κοινωνικής Προστασίας, Αλληλεγγύης, Αθλη¬ 
τισμού, Παιδείας και Π ροσχολικής Αγωγής Δήμου 
Βέροιας για το Α'εξάμηνο 2018. 


ΔΙΟΡΘΩΣΕΙΣ ΣΦΑΛΜΑΤΩΝ 

7 Διόρθωση σφάλματος στην 1543/11777/31 -7-2017 

απόφαση του Δημάρχου Βοΐου που δημοσιεύθηκε 
στο ΦΕΚ 3780/Β/27-10-2017. 


ΑΠΟΦΑΣΕΙΣ 

Αριθμ. 85432/851 (1) 

Τμηματική έγκριση της κυκλοφοριακής ρύθμι¬ 
σης της υπ' αριθμ. 477/2016 απόφασης του Δη¬ 
μοτικού Συμβουλίου του Δήμου Χαλανδρίου. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις περί Διοικητικής Αποκέντρωσης ισχύουσες δια¬ 
τάξεις όπως τροποποιήθηκαν και ισχύουν σήμερα. 

2. Τις διατάξεις του ν. 3852/2010 (ΦΕΚ 87/Α/7.06.2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης Πρόγραμμα Καλλικράτης» όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α/30.05.1997) «Διοίκηση, οργάνωση, στελέ- 
χωση της Περιφέρειας, ρύθμιση θεμάτων για τη Τοπική 
Αυτοδιοίκηση και άλλες διατάξεις». 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α/2015) "ΕκδημοκρατισμόςτηςΔιοίκησης-Κα- 
ταπολέμηση Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις" 
όπως συμπληρώθηκε με τις διατάξεις του άρθρου 24 του 
ν. 4368/2016 (ΦΕΚ 21/Α/2016) "Μέτρα για την επιτάχυν¬ 
ση του κυβερνητικού έργου και άλλες διατάξεις". 

4. Το άρθρο 52 του ν. 2696/1999 (ΦΕΚ 57/Α/23.03.1999) 
που αφορά στην κύρωση του Κώδικα Οδικής Κυκλοφορί¬ 
ας, (ΚΟΚ), όπως αντικαταστάθηκε με το άρθρο 48, παρ. 
9 του ν. 4313/2014 (ΦΕΚ 261/Α/17.12.2014). 

5. Το άρθρο 109 του ν. 2696/1999 (ΦΕΚ 57/Α/23-3-1999), 
περί Δημοσίευσης Αποφάσεων που εκδίδονται κατ' εξου¬ 
σιοδότηση του Κώδικα Οδικής Κυκλοφορίας, στην Εφη¬ 
μερίδα της Κυβερνήσεως. 

6. Τις διατάξεις του π.δ. 135/23.12.2010 (228/Α/ 
27.12.2010) «Οργανισμός της Αποκεντρωμένης Διοίκη¬ 
σης Αττικής» όπως ισχύει. 

7. Το άρθρο 90 του π.δ. 63/2005 (ΦΕΚ 98/Α/ 22.04.2005) 
"Κωδικοποίηση της νομοθεσίας για την κυβέρνηση και 
τα κυβερνητικά όργανα". 

8. Την υπουργική απόφαση (ΦΕΚ 2621/Β/2009) «Ειδι¬ 
κές ρυθμίσεις για την εξυπηρέτηση ατόμων με αναπη¬ 
ρία ΑμεΑ σε κοινόχρηστους χώρους των οικισμών που 
προορίζονται για την κυκλοφορία πεζών». 

9. Την υπ' αριθμ. 15869/15-05-2017 απόφαση του 
Υπουργού Εσωτερικών (ΦΕΚ 250/Υ.Ο.Δ.Δ./26-05-2017) με 
την οποία ο Σπυρίδων Κοκκινάκης διορίστηκε στη θέση 
του Συντονιστή Αποκεντρωμένης Διοίκησης Αττικής. 

10. Τις υπ' αριθμ. 1115/2012, 49/2012 και 819/2013 
αποφάσεις του Συμβουλίου της Επικράτειας. 

11 .Το υπ' αριθμ. πρωτ. 48823/39998/18.092013 έγγρα¬ 
φο του Γ.Γ. Αποκεντρωμένης Διοίκησης Αττικής, με θέμα: 
"Διευκρινίσεις - Οδηγίες περί Εγκρίσεων Κυκλοφοριακών 
Ρυθμίσεων οδικών δικτύων στους Ο.Τ.Α. και στους χερ¬ 
σαίους χώρους λιμένων". 

12. Την υπ' αριθμ. οικ. 47601/17682/8-6-2017 (ΦΕΚ 
2056/Β/14-06-2017) απόφαση του Συντονιστή Αποκε¬ 
ντρωμένης Διοίκησης Αττικής περί μεταβίβασης δικαι¬ 
ώματος υπογραφής. 

13. Το υπ’ αριθμ. 15109/13.052013 έγγραφο της 
Δ/νσης Οργάνωσης και Λειτουργίας ΟΤΑ του Υπουργείου 
Εσωτερικών με θέμα «Εγκρίσεις αποφάσεων συλλογικών 
οργάνων των ΟΤΑ που αφορούν μέτρα ρύθμισης οδικής 
κυκλοφορίας από τους Γενικούς Γραμματείς Αποκεντρω¬ 
μένων Διοικήσεων». 

14. Την υπ'αριθμ. πρ. οικ. 47870/39280/10-09-2013 
(ΑΔΑ: ΒΛ9ΛΟΡ1Κ-ΔΞΩ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

15. Την υπ'αριθμ. πρ. οικ. 22769/12259/19-03-2015 
(ΑΔΑ: 7ΞΦΔΟΡ1Κ-ΙΡΚ) απόφαση του Γενικού Γραμμα¬ 
τέα της Αποκεντρωμένης Διοίκησης Αττικής με θέμα: 
«Άσκηση αρμοδιότητας έγκρισης αποφάσεων των ΟΤΑ 
που αφορούν μέτρα ρύθμισης οδικής κυκλοφορίας και 
λήψης αποφάσεων αναφορικά μετά μέτρα του άρθρου 
52Α του ν. 2696/1999». 

16. Το υπ' αριθμ. πρωτ. 102998/37556/2017 έγγραφο 
της Δ/νσης Διοίκησης, με το οποίο διαβιβάσθηκε στη 
Δ/νση Τεχνικού Ελέγχου η, νομοτύπως ληφθείσα, όπως 
αναφέρει η παραπάνω αρμόδια Υπηρεσία, υπ' αριθμ. 
477/2016 απόφαση Δημοτικού Συμβουλίου του Δήμου 
Χαλανδρίου μετά σχετικά έγγραφα και έλαβε αριθμ. πρ. 
832/7/2017. 

17. Το υπ' αριθμ. πρωτ. 832/7/2017 έγγραφο της Υπη¬ 
ρεσίας μας προς το Δήμο Χαλανδρίου. 

18. Το υπ' αριθμ. πρωτ. 13401/2017 έγγραφο του Δή¬ 
μου Χαλανδρίου προς την υπηρεσία μας, που έλαβε αρ. 
πρ. 36480/389/2017. 

19. Το υπ’ αριθμ. πρωτ. 36480/389/2017 έγγραφο της 
υπηρεσίας μας προς το Δήμο Χαλανδρίου. 


20. Το υπ' αριθμ. πρωτ. 33106/2017 έγγραφο του Δή¬ 
μου Χαλανδρίου με συμπληρωματικά σχέδια προς την 
υπηρεσία μας, που έλαβε αρ. πρ. 85432/851/2017. 

21. ΤηνΤεχνική Έκθεση Κυκλοφοριακών Ρυθμίσεων 
της Τεχνικής Υπηρεσίας του Δήμου Χαλανδρίου, βάσει 
της οποίας ελήφθη η υπ' αριθμ. 154/2016 απόφαση της 
ΕΠΟΙΖΩ, για τις υπόψη κυκλοφοριακές ρυθμίσεις της υπ' 
αριθμ. 477/2016 απόφασηςτου Δημοτικού Συμβουλίου 
του Δήμου Χαλανδρίου. 

22. Την υπ' αριθμ. 477/2016 απόφαση του Δ.Σ του Δή¬ 
μου Χαλανδρίου, με την οποία αποφάσισε, με πλειοψη- 
φία, την έγκριση των υπόψιν κυκλοφοριακών ρυθμίσεων. 

23. Το γεγονός ότι, από την παρούσα απόφαση κυ- 
κλοφοριακών ρυθμίσεων όπως αναφέρεται στο ως άνω 
(18) σχετικό έγγραφο δεν προκαλείται δαπάνη σε βά¬ 
ρος του προϋπολογισμού του έτους 2017 του Δήμου 
Χαλανδρίου. 

Και επειδή: 

Οι προτεινόμενες κυκλοφοριακές ρυθμίσεις αιτιολο¬ 
γούνται επαρκώςαπό τηνΤεχνική Υπηρεσία,τουΔήμου 
Χαλανδρίου και συμβάλλουν στην εξυπηρέτηση των πο¬ 
λιτών και στη βελτίωση των κυκλοφοριακών συνθηκών 
της περιοχής, αποφασίζουμε: 

Την έγκριση της μείωσης του πλάτους του οδοστρώ¬ 
ματος με διαπλάτυνση των πεζοδρομίων έτσι ώστε το 
τελικό πλάτος οδοστρώματος να είναι 3.50 μ. και τα 
πλάτη των πεζοδρομίων εκατέρωθεν να προσεγγίζουν 
έκαστο κατά το δυνατόν το 1.50 μ., σύμφωνα με την (8) 
σχετική απόφαση στα παρακάτω οδικά τμήματα του 
Δ. Χαλανδρίου: 

• Στην οδό Στρ/χου Α. Παπάγου από την οδό Ηρώδου 
του Αττικού έως την οδό Αριστοφάνους. 

• Στην οδό Αριστείδου από την οδό Σωκράτους έως 
την οδό Αγ. Παρασκευής. 

■ Στην οδό Αριστοφάνους από την οδό Στρ/χου 
Α. Παπάγου έως την οδό Καλλισπέρη και από την οδό 
Σωκράτους έως την οδό Αγ. Παρασκευής. 

• Στην οδό Αριστοτέλους από την οδό Καλλισπέρη έως 
την οδό Αγ. Γεωργίου. 

• Στην οδό Ομήρου από την οδό Ανδ. Παπανδρέου έως 
την οδό Περικλέους. 

• Στην οδό Σ Βενιζέλου Σοφοκλή από την οδό Αγ. Πα¬ 
ρασκευής έως την οδό Ομήρου. 

Οι εν λόγω εγκρίσεις χορηγούνται με τις εξής προϋ¬ 
ποθέσεις: 

1. Να καθοριστεί με τη διαδικασία του (4) σχετικού 
άρθρου η απαγόρευση της στάθμευσης σε όσα από τα 
παραπάνω οδικά τμήματα δεν έχει καθοριστεί με την 
έως σήμερα υφιστάμενη κατακόρυφη σήμανση και το 
πλάτος της οδού δεν είναι επαρκές για στάθμευση και 
στις δύο πλευρές της οδού. 

2. Στο οδικό τμήμα της οδού Σ. Βενιζέλου Σοφοκλή 
από την οδό Αγ. Παρασκευής έως την οδό Σωκράτους 
και δεδομένου ότι σύμφωνα με τα σχέδια του (20) σχε¬ 
τικού είναι επαρκές το πλάτος της οδού, η διαπλάτυνση 
των πεζοδρομίων να γίνει και στις δύο πλευρές της εν 
λόγω οδού έτσι ώστε το πλάτος έκαστου πεζοδρομίου να 
είναι τουλάχιστον 1.50 μ. σύμφωνα και με την (8) σχετική 
απόφαση. 

3. Να λαμβάνεται μέριμνα έτσι ώστε με την εφαρμογή 
των προτεινόμενων κυκλοφοριακών ρυθμίσεων, να μην 
επηρεάζονται οι υπηρεσίες των μέσων οδικής μαζικής 
μεταφοράς. 

4. Οι προτεινόμενες κυκλοφοριακές ρυθμίσεις να 
υποστηρίζουν και τις ανάγκες των Ατόμων με Αναπη¬ 
ρία (ΑμεΑ). 

5. Τα μέτρα πουλαμβάνονται με την παρούσα απόφα¬ 
ση να ισχύουν από την τοποθέτηση των οικείων πινακί¬ 
δων σήμανσης, των σηματοδοτών ή των διαγραμμίσεων 
στο οδόστρωμα, εκτός αν κατά το χρόνο ισχύος των μέ¬ 
τρων αυτών η κυκλοφορία ρυθμίζεται από στελέχη της 
αρμόδιας Αστυνομικής Αρχής. 

6. Αυτοδίκαιης ανάκλησή της, σε περίπτωση μη τήρη¬ 
σης των όρων και των προϋποθέσεων που έχουν τεθεί από 
τους αρμοδίους φορείς καθώς και με την απόφαση αυτή. 

7. Μη νομιμοποίησης τυχόν παράνομων ενεργειών. 

8. Παρακολούθησηςτης ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

9. Να τηρούνται απαρέγκλιτα τα όσα αναγράφονται 
στηνΤεχνική - Εισηγητική Έκθεση κυκλοφοριακών ρυθ¬ 
μίσεων της Δ/νσηςΤεχνικών Υπηρεσιών του Δήμου Χα¬ 
λανδρίου, βάσει της οποίας ελήφθη η εν λόγω απόφαση 
του Δημοτικού Συμβουλίου του Δήμου Χαλανδρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


( 2 ) 

Αύξηση ωραρίου εργασίας προσωπικού ΙΔΑΧ μει¬ 
ωμένου ωραρίου του ΝΠΔΔ «Πολιτιστικός Αθλη¬ 
τικός Οργανισμός Δήμου Αγίας Παρασκευής». 

Με τις 169/18.09.2017 και 219/13.11.2017 αποφάσεις 
του Διοικητικού Συμβουλίου του ΝΠΔΔ «Πολιτιστικός 
Αθλητικός Οργανισμός Δήμου Αγίας Παρασκευής», που 
εκδόθηκαν σύμφωνα με τις διατάξεις του άρθρου 87 του 
ν. 4483/2017, κατόπιν της 341/22.03.2016 αίτησης της 
Ελένης Πάπαρη του Εμμανουήλ και της 349/23.03.2016 
αίτησης του ΞενοφώνταΤζανίνη του Κωνσταντίνου και 
της 102055/35945/04.12.2017 εγκριτικής απόφασης 
της Αποκεντρωμένης Διοίκησης Αττικής, αυξάνεται το 
ωράριο εργασίας α) της υπαλλήλου με σχέση εργασίας 
ιδιωτικού δικαίου αορίστου χρόνου, Ελένης Πάπαρη ει¬ 
δικότητας ΤΕ Μουσικός σε 40 ώρες εβδομαδιαίως και 
β) του υπαλλήλου με σχέση εργασίας ιδιωτικού δικαίου 
αορίστου χρόνου, Ξενοφώντα Τζανίνη ειδικότητας ΤΕ 
Αρχιμουσικός σε 40 ώρες εβδομαδιαίως. 

(Αριθμ. βεβ. Οικ. Υπηρ. του ΝΠΔΔ: 1626/16.10.2017). 

(Αριθμ. απόφ. Αποκεντρωμένης Διοίκησης Αττικής: 
102055/35945/04.12.2017) 

Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 


Αριθμ. 215672/1700 (3) 

Υπερωριακή απασχόληση τεσσάρων υπαλλήλων 
του τμήματος πληροφορικής της Περιφερειακής 
Ενότητας Καστοριάς για το πρώτο εξάμηνο του 
έτους 2018. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του άρθ. 20 του ν. 4354/2015 (ΦΕΚ Α' 176). 
β.Τηςπαρ. 10 του άρθ. 12 του ν. 2503/97 (ΦΕΚ 107 Α'). 
γ.Τηςπαρ. 7 του άρθ. 25 του ν. 2738/99 (ΦΕΚ 180 Α'). 
δ. Του άρθρου 15 του ν. 2592/1998 (ΦΕΚ 57 Α'). 
ε.Του άρθρου 6 του ν. 3833/2010 (ΦΕΚ 40 Α'). 
στ.Του ν. 3852/2010 (ΦΕΚ 87 Α') και του π.δ. 146/2010 
(ΦΕΚ 239 Α'). 

ζ. Τις πιστώσεις του προϋπολογισμού της Περιφερεια¬ 
κής Ενότητας Καστοριάς, οικονομικού έτους 2018, στον 
φορέα 072 και στον ΚΑΕ 0511.01. 

η. Την ανάγκη υπερωριακής απασχόλησης τεσσάρων 
υπαλλήλων του τμήματος πληροφορικής της Π.Ε Καστο¬ 
ριάς κατά τις εργάσιμες ημέρες, αποφασίζουμε: 

1. Την έγκριση της υπερωριακής εργασίας τεσσάρων 
υπαλλήλων του τμήματος Πληροφορικής της Περιφερει¬ 
ακής Ενότητας Καστοριάς, για το χρονικό διάστημα: από 
τη δημοσίευση της παρούσας έως και τις 30-06-2018. 
Υπηρεσία:Τμήμα Πληροφορικής Π.Ε. Καστοριάς 
Αριθμός υπαλλήλων: 4 
Σύνολο ωρών: 480 απογευματινές 
Η υπερωριακή εργασία θα πραγματοποιηθεί κατά τις 
απογευματινές ώρες από 15:00' έως 22:00' και μέχρι 
της συμπληρώσεως των εκατόν είκοσι (120) ωρών, ανά 
υπάλληλο κατά την διάρκεια του εξαμήνου. 

Η καθιέρωση της υπερωριακής εργασίας των παρα¬ 
πάνω υπαλλήλων κρίνεται εξαιρετικά αναγκαία λόγω: 

. Αναβαθμίσεων εφαρμογών. 

. Αναδιοργανώσεων Κεντρικών Υπολογιστών (ΡΜθ 
5θιλ/θι·, ΜθΜ 5θΓνθΓ, ΡΐΌχγ 5θΓνθΓ, κ.λπ.). 

. Συντηρήσεων Κεντρικών Υπολογιστών, προγραμμα¬ 
τισμένων και εκτάκτων λόγω βλαβών. 

. Δημιουργία Αντιγράφων Ασφαλείας συστημάτων και 
βάσεων δεδομένων. 

. Υλοποίηση προγράμματος Ανοικτής Ηλεκτρονικής 
Διακυβέρνησης. 

Όλες οι παραπάνω εργασίες, αλλά και άλλες που πι¬ 
θανώς θα προκόψουν από τις αλλαγές που είναι απα¬ 
ραίτητο να γίνουν, θα επιφέρουν πιθανώς μερική μη 
λειτουργία του δικτύου δεδομένων της Π.Ε. Καστοριάς 
ή δυσλειτουργίες στις χρησιμοποιούμενες εφαρμογές 
για το επόμενο χρονικό διάστημα και για τους λόγους 
αυτούς, την δηλαδή το κατά το δυνατόν απρόσκοπτη 
λειτουργία των συστημάτων και εφαρμογών θα πρέπει οι 
ανωτέρω εργασίες να γίνουν απογευματινές ώρες κατά 
τις οποίες τα δίκτυα δεδομένων και τα περιφερειακά δεν 
εξυπηρετούν τους χρήστες του δικτύου. 

Η δαπάνη για την πληρωμή της υπερωριακής απα¬ 
σχόλησης των υπαλλήλων θα πληρωθεί από πιστώσεις 
του προϋπολογισμού της Περιφερειακής Ενότητας Κα- 

στοριάς 2018 και συγκεκριμένα από τον φορέα 072 και 
τον ΚΑΕ 0511.01 , ύψους περίπου 3.300€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 11 Δεκεμβρίου 2017 
Ο Περιφερειάρχης 
ΘΕΟΔΩΡΟΣ ΚΑΡΥΠΙΔΗΣ 


Αριθμ. αποφ. 444 (4) 

Καθιέρωση υπερωριακής απογευματινής εργα¬ 
σίας στο υπάλληλο που τηρεί τα πρακτικά των 
συνεδριάσεων του Δημοτικού Συμβουλίου και 
των τριών (3) ληξιάρχων του Δήμου Χαλκηδό- 
νος, έτους 2018. 

Ο ΔΗΜΑΡΧΟΣ ΧΑΛΚΗΔΟΝΟΣ 

Έχοντας υπόψη: 

1. Τις διατάξεις της παρ. 1 του άρθρου 58 του 
ν. 3852/2010. 

2. Τις διατάξεις των άρθρων 48 του ν. 3584/2007. 

3. Τις διατάξεις του άρθρου 20 του ν. 4354/2015. 

4. Την υπ'αριθμ. 274/18981 /21 -10-2015 απόφαση του 
Δημάρχου Χαλκηδόνος με θέμα «Ορισμός υπαλλήλου ως 
πρακτικογράφου για τήρηση πρακτικών συνεδριάσεων 
Δημοτικού Συμβουλίου». 

5. Την υπ'αριθμ. 77810/15-09-2014 απόφαση του Γενι¬ 
κού Γραμματέα Αποκεντρωμένης Διοίκησης Μακεδονί- 
ας-Θράκης (ΦΕΚ 2719/Β/13-10-2014) με θέμα «Ανάθεση 
καθηκόντων Ληξιάρχου στις Δημοτικές Ενότητες (Ληξιαρ¬ 
χική Περιφέρεια) Αγίου Αθανασίου, Κουφαλίων και Χαλ¬ 
κηδόνας του Δήμου Χαλκηδόνος Νομού Θεσσαλονίκης». 

6. Το γεγονός ότι στον προϋπολογισμό του Δήμου 
έτους 2018 και στους ΚΑ εξόδων 10.6012 και 10.6051 
έχει προβλεφθεί πίστωση 4.000,00 € και 1.500,00 € αντί¬ 
στοιχα, για την κάλυψη της δαπάνης υπερωριακής απο¬ 
ζημίωσης του πρακτικογράφου του Δ.Σ. και των τριών 
(3) ληξιάρχων του Δήμου Χαλκηδόνος, αποφασίζουμε: 

Α. Καθιερώνουμε υπερωριακή απογευματινή εργασία 
για το έτος 2018, έως εκατό είκοσι(120) ώρες ανά εξάμη¬ 
νο, χωρίς να υπάρχει η δυνατότητα αυξομείωσης μεταξύ 
των δύο (2) εξαμήνων μέσα στο έτος, για τον υπάλληλο 
του Δήμου μας που ασκεί καθήκοντα γραμματειακής 
υποστήριξης και τήρησης πρακτικών των συνεδριάσεων 
του Δημοτικού Συμβουλίου, καθ' υπέρβαση του υποχρε¬ 
ωτικού ωραρίου εργασίας, με την προβλεπόμενη από το 
νόμο αποζημίωση. 

Β. Καθιερώνουμε υπερωριακή απογευματινή εργασία 
για το έτος 2018, έως εκατό είκοσι (120) ώρες ανά εξά¬ 
μηνο και ανά έκαστο, χωρίς να υπάρχει η δυνατότητα 
αυξομείωσης μεταξύ των δύο (2) εξαμήνων μέσα στο 
έτος, για τους υπαλλήλους του Δήμου μας που ασκούν 
καθήκοντα ληξιάρχου της Δημοτικής Ενότητας Αγ. Αθα¬ 
νασίου, Κουφαλίων και Χαλκηδόνας, καθ' υπέρβαση του 
υποχρεωτικού ωραρίου εργασίας, με την προβλεπόμενη 
από το νόμο αποζημίωση. 


Οι ώρες της υπερωριακής απογευματινής απασχόλη¬ 
σης θα καθορίζονται κάθε φορά, για τον γραμματέα του 
Δημοτικού Συμβουλίου με βεβαιώσεις του Προέδρου 
Δημοτικού Συμβουλίου και για τους ληξιάρχους με βε¬ 
βαιώσεις του Δημάρχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κουφάλια, 8 Δεκεμβρίου 2017 
Ο Δήμαρχος 
ΙΩΑΝΝΗΣ ΤΣΟΥΚΝΙΔΑΣ 


Αριθμ. 20176990 (5) 

Καθορισμός του τομέα ευθύνης και των επιμέ- 
ρους αρμοδιοτήτων των τριών (3) Αντιπρυτάνε- 
ων του Πανεπιστημίου Πειραιώς και της σειράς 
αναπλήρωσης Πρύτανη. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Αριθμ. Συνεδρίασης 6/11-12-2017) 

Έχοντας υπόψη: 

1. Τις διατάξεις του άρθρου 5 παρ. 2 κδ) του ν. 3469/ 

2006 «Εθνικό Τυπογραφείο.διατάξεις» (ΦΕΚ 131/ 

τ.Α'/28-6-2006). 

2. Τις διατάξεις του άρθρου 4 του ν. 3861/2010 (ΦΕΚ 
Α' 112/13-7-2010) - Ενίσχυση της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
όπως τροποποιήθηκαν με τις διατάξεις του ν. 4210/2013, 
καθώς και την κατ' εξουσιοδότηση αυτού εκδοθείσα 
υπ' αριθμ. ΥΠΟΙΚ.Δ6.1127865/ΕΞ2010/30-9-2010 από¬ 
φαση και την αριθμ. πρωτ. ΥΑΠ/Φ.40/3404/2-6-2014 
(ΑΔΑ:ΒΙΥΚΧ-3ΦΔ) εγκύκλιο του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης όπως 
ισχύει. 

3. Τις διατάξεις των άρθρων 8 και 9 παρ. 1 και 2 εδ. α' 
του ν. 2690/1999 «Κώδικας Διοικητικής Διαδικασίας και 
άλλες διατάξεις» περί Συγκρότησης Συλλογικού Οργά¬ 
νου Διοίκησης (ΦΕΚ 45/τ.Α'/9-3-1999). 

4. Τις διατάξεις του άρθρου 2 παρ. 1 του ν. 4473/2017 
«Μέτρα για την επιτάχυνση εκπαίδευσης» περί πα¬ 
ράτασης της θητείας των μονομελών και συλλογικών 
οργάνων διοίκησης των Α.Ε.Ι. έως 30-11-2017 (ΦΕΚ Α' 
78/30-5-2017). 

5. Τις διατάξεις των άρθρων 12 «Όργανα του Ιδρύμα¬ 
τος», 15 παρ. 1 και 15η) «Πρύτανης - Αντιπρυτάνεις», 
84 «Τελικές και μεταβατικές διατάξεις Κεφαλαίων Α'έως 
Ε'» και 88 «Καταργούμενες διατάξεις» του ν. 4485/2017 
«Οργάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 
Α' 114/4-8-2017). 

6. Το αρ. πρωτ. βαθμός προτ. 144363/Ζ1/1-9-2017 έγ¬ 
γραφο του Υπουργού Παιδείας, Έρευνας και Θρησκευ¬ 
μάτων με θέμα «Ζητήματα οργάνων διοίκησης των Α.Ε.Ι., 
μετά τη δημοσίευση του ν. 4485/2017 (ΑΊ14)». 

7. Το ΦΕΚ 617/τ.ΥΟΔΔ/23-11 -2017 στο οποίο δημο- 
σιεύθηκε η αριθμ. 201656/Ζ1/21-11-2017 διαπιστωτική 
πράξη του Υπουργού Παιδείας, Έρευνας και Θρησκευ¬ 
μάτων (ΑΔΑ:72Ε34653ΠΣ-ΒΤΨ) περί εκλογής Πρύτανη 
και τριών (3) Αντιπρυτάνεων του Πανεπιστημίου Πει¬ 
ραιώς με θητεία τεσσάρων (4) ετών, από 1 -12-2017 έως 
30-11-2021. 

8. Την αριθμ. πρωτ. 20176901/6-12-2017 απόφαση 
Πρύτανη περί συγκρότησης της Συγκλήτου του Πανε¬ 
πιστημίου Πειραιώς. 

9. Την αριθμ. πρωτ. 20176902/6-12-2017 απόφαση 
Πρύτανη περί καθορισμού του τομέα ευθύνης και των 
επιμέρους αρμοδιοτήτων των τριών (3) Αντιπρυτάνεων 
του Πανεπιστημίου Πειραιώς και της σειράς αναπλήρω- 
σης Πρύτανη. 

10. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, εγκρίνει: 

Ομόφωνα την αριθμ. πρωτ. 20176902/6-12-2017 από¬ 
φαση Πρύτανη περί καθορισμού του τομέα ευθύνης και 
των επιμέρους αρμοδιοτήτων των τριών (3) Αντιπρυτά- 
νεωντου Πανεπιστημίου Πειραιώς, από 1-12-2017 και 
έως τη λήξη της θητείαςτουςτην 30-11 -2021, καθώς και 
τη σειρά με την οποία αναπληρώνουν τον Πρύτανη σε 
περίπτωση προσωρινής απουσίας ή κωλύματος άσκη¬ 
σης των καθηκόντων του, ως ακολούθως: 

Α. Καθορισμός τομέα ευθύνης και επιμέρους αρμοδι¬ 
οτήτων των τριών (3) Αντιπρυτάνεων: 

1. Ο Γρηγόριος Χονδροκούκης του Παναγιώτη, Καθη¬ 
γητής πρώτης βαθμίδας του Τμήματος Βιομηχανικής 
Διοίκησης και Τεχνολογίας της Σχολής Ναυτιλίας και Βι¬ 
ομηχανίας, ορίζεται Αντιπρύτανης Έρευνας και Διά Βίου 
Εκπαίδευσης και του μεταβιβάζονται οι αρμοδιότητες 
που αφορούν: 

1 .Την εισήγηση θεμάτων αρμοδιότητάςτου στο Πρυ- 
τανικό Συμβούλιο. 

2. Την υπογραφή των πράξεων πρόσληψης και των 
συμβάσεων πανεπιστημιακών υποτρόφων. 

3. Την Προεδρία της Επιτροπής Ερευνών και Διαχεί¬ 
ρισης του Ειδικού Λογαριασμού Κονδυλίων Έρευνας 
(Ε.Λ.Κ.Ε.), με τις αρμοδιότητες όπως ορίζονται στις δια¬ 
τάξεις των άρθρων 55 και 87 του ν. 4485/2017. 

4. Θέματα σχετικά με το σχεδίασμά, προγραμματισμό 
και χρηματοδότηση εθνικών, Ευρωπαϊκών και διεθνών 
Προγραμμάτων. 

5. Την Προεδρία του Κέντρου Επιμόρφωσης και Διά 
Βίου Μάθησης (Κ.Ε.ΔΙ.ΒΙ.Μ.) με τις αρμοδιότητες όπως 
ορίζονται στο άρθρο 48 παρ. 6 του ν. 4485/2017. 

6. Θέματα σχετικά με τη σχεδίαση, υλοποίηση και λει¬ 
τουργία της ιστοσελίδας του Ιδρύματος. 

7. Θέματα για το σχεδίασμά και την εποπτεία δράσεων 
του Ιδρύματος που σχετίζονται με τη Δομή Απασχόλη¬ 
σης και Σταδιοδρομίας «ΔΑΣΤΑ» (Γραφείο Πρακτικής 
Άσκησης, Γραφείο Διασύνδεσης, Γραφείο Καινοτομίας 
και Επιχειρηματικότητας). 

8. Θέματα σχετικά με την οργάνωση και λειτουργία των 
υπηρεσιών πληροφορικής, επικοινωνιών και δικτύων σε 
ό,τι αφορά το αντικείμενο των υπηρεσιών αυτών, εκτός 


των θεμάτων που αφορούν στην υπηρεσιακή και ακα¬ 
δημαϊκή κατάσταση του προσωπικού. 

II. Ο Μάρκος Κούτραςτου Βασιλείου, Καθηγητής πρώ¬ 
της βαθμίδας του Τμήματος Στατιστικής και Ασφαλιστι¬ 
κής Επιστήμης της Σχολής Χρηματοοικονομικής και 
Στατιστικής, ορίζεται Αντιπρύτανης Οικονομικών, Προ¬ 
γραμματισμού και Ανάπτυξης και του μεταβιβάζονται οι 
αρμοδιότητες που αφορούν: 

1 .Την εισήγηση θεμάτων αρμοδιότητάςτου στο Πρυ- 
τανικό Συμβούλιο. 

2. Την υπογραφήτων συμβάσεων του Πανεπιστημίου 
που συνάπτονται από τη Διεύθυνση Οικονομικού για 
προμήθειες και παροχή υπηρεσιών Τακτικού Προϋπο¬ 
λογισμού και Προϋπολογισμού Δημοσίων Επενδύσεων. 

3. Την υπογραφή Διακηρύξεων και προκηρύξεων Δη¬ 
μοσίων Διαγωνισμών (συνοπτικών, ανοικτών, διεθνών, 
κλειστών, πλειοδοτικών) για προμήθειες, παροχή υπη¬ 
ρεσιών και μισθώσεων/εκμισθώσεων ακινήτων. 

4. Την εκκαθάριση των πάσης φύσεως δαπανών και 
υπογραφή των χρηματικών ενταλμάτων πληρωμής, 
προπληρωμής και πάγιας προκαταβολής που βαρύνουν 
τις πιστώσεις του Τακτικού Προϋπολογισμού και του 
Προϋπολογισμού Δημοσίων Επενδύσεων ανεξαρτήτως 
ποσού, με τον Προϊστάμενο Διεύθυνσης Οικονομικού και 
τον Προϊστάμενο Λογιστηρίου. 

5. Την υπογραφή διαβιβαστικών εγγράφων προς τον 
Τύπο, για δημοσίευση προκηρύξεων, διαγωνισμών, τε¬ 
χνικών έργων και μελετών. 

6. Την υπογραφή εγγράφων μετά οποία ανακοινώνεται 
στους ενδιαφερομένους η κατακύρωση διαγωνισμών, σε 
εκτέλεση αποφάσεων των αρμοδίων οργάνων. 

7. Την υπογραφή αποφάσεων ανάληψης υποχρεώ¬ 
σεων και ανατροπών ανάληψης υποχρεώσεων, με τον 
Προϊστάμενο της Διεύθυνσης Οικονομικού. 

8. Την υπογραφή περιλήψεων και των αποφάσεων 
κατακυρώσεων των διαγωνισμών καθώς και όλων των 
αποφάσεων των ενδιάμεσων σταδίων των διαγωνισμών. 

9. Την υπογραφή Γραμματίων Είσπραξηςπου αφορούν 
στονΤακτικό Προϋπολογισμό και στον Προϋπολογισμό 
Δημοσίων Επενδύσεων, με τον Προϊστάμενο Διεύθυνσης 
Οικονομικού και τον Προϊστάμενο Λογιστηρίου. 

10. Τηνπροπαρασκευή και εισήγηση στα αρμόδια όρ¬ 
γανα του Ιδρύματος της στρατηγικής για την ανάπτυξη 
και εξέλιξη του Πανεπιστημίου Πειραιώς. 

11. Τηνπροπαρασκευή και εισήγηση στα αρμόδια όρ¬ 
γανα συμφωνιών προγραμματικού σχεδιασμού. 

12. Θέματα σχετικά με το σχεδίασμά και προγραμμα¬ 
τισμό των τεχνικών, οικονομικών και κοινωνικών υπο¬ 
δομών του Πανεπιστημίου. 

13. Θέματα σχετικά με την εκπόνηση στρατηγικής και 
την προώθηση δομών και υποδομών για την ανάπτυξη 
της έρευνας, της καινοτομίας, τεχνογνωσίας και επιχει¬ 
ρηματικότητας. 

14. Θέματα σχετικά με το χωροταξικό και κτιριακό σχε¬ 
δίασμά και προγραμματισμό του Πανεπιστημίου και την 
εποπτεία των τεχνικών υπηρεσιών του Ιδρύματος. 

15. Θέματα σχετικά με την προώθηση της βιώσιμης 
ανάπτυξης, της ενεργειακής και περιβαλλοντικής ανα- 
βάθμισηςτων κτιρίων και υποδομών του Πανεπιστημίου. 

16. Θέματα σχετικά με την εποπτεία των τεχνικών έρ¬ 
γων που υλοποιούνται στο Ίδρυμα, την εποπτεία της 
επάρκειας και καλής λειτουργίας των υποδομών, καθώς 
και των αναγκών σε συντηρήσεις και επισκευές, όπως 
και την εποπτεία για τον ποιοτικό έλεγχο των τεχνικών 
έργων και την τήρηση της σχετικής νομοθεσίας. 

17. Θέματα σχετικά με την οικονομική διαχείριση και 
αξιοποίηση της περιουσίας του Πανεπιστημίου και την 
εποπτεία επί δωρεών και κληροδοτημάτων του. 

18. Θέματα σχετικά με το σχεδίασμά και υλοποίηση 
δράσεων αύξησης των ίδιων εσόδων του Πανεπιστημίου 
και την προώθηση της πολιτικής χορηγιών. 

19. Θέματα σχετικά με το σχεδίασμά και την προώθη¬ 
ση δράσεων κοινωνικής ευθύνης του Ιδρύματος. 

20. Θέματα σχετικά με δομές και διαδικασίες για υλο¬ 
ποίηση εκδοτικής δραστηριότητας του Ιδρύματος στον 
τομέα των Πανεπιστημιακών Συγγραμμάτων. 

21. Θέματα σχετικά με την οργάνωση και λειτουργία 
της βιβλιοθήκης του Πανεπιστημίου. 

III. Ο Καθηγητής Παντελής Παντελίδηςτου Ισίδωρου, 
Καθηγητής πρώτης βαθμίδαςτουΤμήματος Οικονομικής 
Επιστήμης της Σχολής Οικονομικών, Επιχειρηματικών και 
Διεθνών Σπουδών, ορίζεται Αντιπρύτανης Διοικητικών 
Υποθέσεων, Ακαδημαϊκών Υποθέσεων και Φοιτητικής 
Μέριμνας, ο οποίος προΐσταται και του διοικητικού 
προσωπικού του Ιδρύματος και του μεταβιβάζονται οι 
αρμοδιότητες που αφορούν: 

1. Εισήγηση θεμάτων αρμοδιότητάς του στο Πρυτα- 
νικό Συμβούλιο. 

2. Το συντονισμό των διατμηματικών ενεργειών και 
πρωτοβουλιών για ακαδημαϊκά ζητήματα. 

3. Θέματα συντονισμού μελών Ε.Ε.Π., Ε.ΔΙ.Π. και Ε.Τ.Ε.Π. 
για ακαδημαϊκά ζητήματα. 

4. Θέματα σχετικά με προτεινόμενα πανεπιστημιακά 
συγγράμματα των ΑκαδημαϊκώνΤμημάτων. 

5. Θέματα σχετικά με την οργάνωση και λειτουργία 
των Ακαδημαϊκών Μονάδων. 

6. Την εισήγηση θεμάτων οργάνωσης των διοικητικών 
υπηρεσιών του Ιδρύματος, την εκπαίδευση και κατάρτι¬ 
ση των διοικητικών στελεχών του, καθώς και την προπα- 
ρασκευή και εισήγηση στα αρμόδια όργανα σχεδίων για 
τον Οργανισμό και Εσωτερικό Κανονισμό του. 

7. Τις αποφάσεις για τη χορήγηση εκπαιδευτικών αδει¬ 
ών και εν γένει αδειών μετακίνησης όλων των κατηγορι¬ 
ών του προσωπικού του Πανεπιστημίου, καθώς και χρη¬ 
ματοδότησης ταξιδιών των ανωτέρω για ακαδημαϊκούς 
και ερευνητικούς σκοπούς, σε εκτέλεση αποφάσεων των 
αρμοδίων οργάνων. 

8. Την υπογραφή των πιστοποιητικών υπηρεσιακών 
μεταβολών του εν γένει εκπαιδευτικού προσωπικού και 
του εκτάκτου εκπαιδευτικού προσωπικού. 

9. Την υπογραφή των πράξεων πρόσληψης και των 
συμβάσεων εκτάκτου εκπαιδευτικού προσωπικού. 

10. Την εισήγηση ή/και προώθηση θεμάτων σχετικών 
με τον ορισμό Καθηγητών και Λεκτόρων σε επιτροπές 
του ΔΟΑΤΑΠ, των Δημοσίων Υπηρεσιών, ΝΠΔΔ και Ορ¬ 
γανισμών. 


11. Την υπογραφή αντιγράφων πτυχίων, μεταπτυχια¬ 
κών και διδακτορικών διπλωμάτων, πιστοποιητικών, βε¬ 
βαιώσεων, επιστολών, τα οποία προορίζονται για χρήση 
στο εξωτερικό, καθώς και την υπογραφή παραρτήματος 
διπλώματος πτυχιούχων και διπλωματούχων. 

12. Θέματα φοιτητικής μέριμνας που αφορούν κυρίως 
σίτιση, στέγαση, υγειονομική περίθαλψη, Υποτροφίες, 
Βραβεία, μεταφορά φοιτητών για εκπαιδευτικές επισκέ¬ 
ψεις, μετά από σχετικές αποφάσεις αρμοδίων οργάνων. 

13. Την εποπτεία και συντονισμό των διοικητικών 
δομών του Ιδρύματος που αφορούν στις διεθνείς και 
δημόσιες σχέσεις, τις σχέσεις με την τοπική κοινωνία 
και την προβολή του. 

14. Την εποπτεία και συντονισμό δράσεων συμβου¬ 
λευτικής και υποστήριξης των φοιτητών, καθώς και την 
εποπτεία των δομών συμβουλευτικής του Ιδρύματος. 

15. Την προώθηση θεμάτων σχετικών με ευρωπαϊκά 
προγράμματα, καθώς και το Πρόγραμμα ΕΓ35ΐηυ5+ στο 
οποίο ορίζεται επιστημονικός υπεύθυνος. 

16. Την υπογραφή βεβαιώσεων σχετικών με την κι¬ 
νητικότητα στο εξωτερικό Καθηγητών, Λεκτόρων και 
φοιτητών, στο πλαίσιο των συμφωνιών με Πανεπιστήμια 
της αλλοδαπής. 

17. Την εκπόνηση σχεδίου κατάρτισης και αναμόρφω- 
σηςτου ετήσιου απολογισμού των δραστηριοτήτων και 
της εν γένει λειτουργίας του Ιδρύματος. 

18. Την εισήγηση στα αρμόδια όργανα επί θεμάτων 
διασφάλισης ποιότητας και την προώθηση της αξιολό¬ 
γησης ακαδημαϊκών μονάδων, δομών και διοικητικών 
λειτουργιών και διαδικασιών του Ιδρύματος. 

19. Θέματα σχετικά με την εποπτεία των διαδικασιών 
εσωτερικών υποθέσεων και προληπτικών ελέγχων, δε¬ 
οντολογίας και ακαδημαϊκής ελευθερίας. 

20. Θέματα σχετικά με το Συνήγορο του Φοιτητή και 
ειδικές ομάδες φοιτητών. 

21. Θέματα σχετικά με τις πολιτιστικές, κοινωνικές, 
περιβαλλοντικές και αθλητικές δραστηριότητες των 
φοιτητών. 

Οι αρμοδιότητες που μεταβιβάζονται στους Αντιπρυ- 
τάνεις ασκούνται από αυτούς και μόνο στην περίπτωση 
προσωρινής απουσίας ή κωλύματος τους για οποιοδή- 
ποτε λόγο, ασκούνται από τον Πρύτανη, χωρίς αυτό να 
συνιστά παράλληλη άσκηση αρμοδιοτήτων. 

Β. Καθορισμός σειράς αναπλήρωσης Πρύτανη: 

Σε περίπτωση προσωρινής απουσίας ή κωλύματος 
άσκησης των καθηκόντων του, ο Πρύτανης αναπληρώ¬ 
νεται κατά σειρά, από τον Αντιπρύτανη Έρευνας και Διά 
Βίου Εκπαίδευσης, εφόσον δε αυτός απουσιάζει ή κωλύ¬ 
εται από τον Αντιπρύτανη Οικονομικών, Προγραμματι¬ 
σμού και Ανάπτυξης και εφόσον και αυτός απουσιάζει ή 
κωλύεται από τον Αντιπρύτανη Διοικητικών Υποθέσεων, 
Ακαδημαϊκών Υποθέσεων και Φοιτητικής Μέριμνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 11 Δεκεμβρίου 2017 
Ο Πρύτανης 
ΑΓΓΕΛΟΣ ΚΟΤΙΟΣ 

Αριθμ. απόφ. 403 (6) 

Καθορισμός υπερωριακής απασχόλησης για την 
τήρηση και σύνταξη των πρακτικών του Διοικη¬ 
τικού Συμβουλίου του Νομικού Προσώπου Κέ¬ 
ντρο Κοινωνικής Προστασίας, Αλληλεγγύης, 
Αθλητισμού, Παιδείας και Προσχολικής Αγωγής 
Δήμου Βέροιας για το Α'εξάμηνο 2018. 

Ο ΠΡΟΕΔΡΟΣ ΤΟΥ ΚΕΝΤΡΟΥ ΚΟΙΝΩΝΙΚΗΣ 
ΠΡΟΣΤΑΣΙΑΣ, ΑΛΛΗΛΕΓΓΥΗΣ, ΑΘΛΗΤΙΣΜΟΥ, 
ΠΑΙΔΕΙΑΣ ΚΑΙ ΠΡΟΣΧΟΛΙΚΗΣ ΑΓΩΓΗΣ 
ΔΗΜΟΥ ΒΕΡΟΙΑΣ 

Έχοντας υπόψη: 

1. Τις διατάξεις του άρθρου 58 του ν. 3852/2010 (ΦΕΚ 
87 Α) «Πρόγραμμα Καλλικράτης». 

2. Τις διατάξεις των άρθρων 48 & 49 του ν. 3584/2007 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων». 

3. Τις διατάξεις του άρθρου 20 του ν. 4354/2015. 

4. την αναγκαιότητα καθιέρωσης απογευματινής υπε- 
ρωριακής εργασίας με αμοιβή για τον υπάλληλο του 
Νομικού Προσώπου που θα εργαστεί, καθ' υπέρβαση 
του υποχρεωτικού ωραρίου, για την τήρηση και σύντα¬ 
ξη των πρακτικών Α' εξαμήνου 2018 του Διοικητικού 
Συμβουλίου του Νομικού Προσώπου Κέντρο Κοινωνι¬ 
κής Προστασίας, Αλληλεγγύης, Αθλητισμού, Παιδείας 
και Προσχολικής Αγωγής Δήμου Βέροιας. 

5. Ότι στον υπό ψήφιση προϋπολογισμό οικονομι¬ 
κού έτους 2018 του Νομικού Προσώπου, έχει προβλε- 
φθεί σχετική πίστωση στους Κ.Α. 02.15.6012.001 ποσό 
10.000,00€, «Αποζημίωση υπερωριακής εργασίας και 
λοιπές πρόσθετες αμοιβές» και Κ.Α. 02.15.6051.005 ποσό 
17.000,00€ «Εργοδοτικές εισφορές Υγειονομικής περί¬ 
θαλψης», αποφασίζουμε: 

Την καθιέρωση για το Α' εξάμηνο του έτους 2018 απο¬ 
γευματινής υπερωριακής εργασίας, με αμοιβή έως 120 
ώρες για τον τακτικό υπάλληλο που θα εργαστεί, καθ' 
υπέρβαση του υποχρεωτικού ωραρίου για την τήρηση 
και σύνταξη των πρακτικών Α' εξαμήνου 2018 του Διοι¬ 
κητικού Συμβουλίου του Νομικού Προσώπου Κέντρο 
Κοινωνικής Προστασίας, Αλληλεγγύης, Αθλητισμού, Παι¬ 
δείας και Προσχολικής Αγωγής Δήμου Βέροιας. 

Από τις διατάξεις της παρούσας απόφασης θα προκλη- 
θεί δαπάνη στο Κέντρο Κοινωνικής Προστασίας, Αλλη¬ 
λεγγύης, Αθλητισμού, Παιδείας και Προσχολικής Αγωγής 


Δήμου Βέροιας για το Α' εξάμηνο του έτους 2018, και 
θα καλυφθεί σε βάρος των Κ.Α. 02.15.6012.001 «Απο¬ 
ζημίωση υπερωριακής εργασίας και λοιπές πρόσθετες 
αμοιβές» και Κ.Α. 02.15.6051.005 «Εργοδοτικές εισφο¬ 
ρές προσωπικού με σύμβαση δημοσίου δικαίου» του 
προϋπολογισμού οικονομικού έτους 2018 του Νομικού 
Προσώπου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 28 Νοεμβρίου 2017 
Ο Πρόεδρος 
ΣΤΕΡΓΙΟΣ ΔΙΑΜΑΝΤΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 1543/11777/31-07-2017 απόφαση του Δημάρχου 
Βοΐου που δημοσιεύθηκε στο ΦΕΚ 3780/Β/27-10-2017: 

1. Στη σελίδα 45625, στην Β' στήλη, στον 7 στίχο εκ 
των κάτω, διορθώνεται: 

από το εσφαλμένο: «Σχολής Βυζαντινής και Παραδο¬ 
σιακής Μουσικής», 

στο ορθό: «Σχολής Βυζαντινής Μουσικής». 

2. Στη σελίδα 45626, στην Α' στήλη, στην παράγραφο 
4, στον 1 στίχο έκτων κάτω, διορθώνεται: 

από το εσφαλμένο: «να στεγαστεί η Σχολή Βυζαντινής 
και Παραδοσιακής», 

στο ορθό: «να στεγαστεί η Σχολή Βυζαντινής». 

3. Στη σελίδα 45626, στη Β' στήλη, στον 8 στίχο εκ των 
άνω, διορθώνεται: 

από το εσφαλμένο: «και Παραδοσιακής Μουσικής, η 
οποία θα στεγαστεί στο», 

στο ορθό: «Μουσικής, η οποία θα στεγαστεί στο». 

4. Στη σελίδα 45626, στη Β' στήλη, στον 11 και 12 στίχο 
εκ των άνω, διορθώνεται: 

από το εσφαλμένο: «Βοΐου και θα έχει την επωνυμία 
«ΣΧΟΛΗ ΒΥΖΑΝΤΙΝΗΣ & ΠΑΡΑΔΟΣΙΑΚΗΣ ΜΟΥΣΙΚΗΣ 
ΤΗΣ ΙΕΡΑΣ ΜΗΤΡΟΠΟΛΕΩΣ», 

στο ορθό: «Βοΐου και θα έχει την επωνυμία «ΣΧΟΛΗ 
ΒΥΖΑΝΤΙΝΗΣ ΜΟΥΣΙΚΗΣ ΤΗΣ ΙΕΡΑΣ ΜΗΤΡΟΠΟΛΕΩΣ» 

(Από το Δήμο Βοΐου) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ί@6ϊ.9Γ 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























